
Kartzela 

OroDa 

Fresnes bezalako sarraski espetxe batek aide onik edo aban- 
tailarik duela esateak sakrilegio kutsua duen arren, horrela dei- 
tuko nioke Paris erdialdeko Palais de Justicen epaituak izateko 
edo beste kartzela baterako bidean -Fresnes Frantziako ipa- 
rraldeko kartzeletara destinatzen dituzten presoen banaketa- 
gunea da, Marseillako Baumettes hegoaldekoena den bezala- 
aldi baterako bertara eramaten dituzten kideek hango egoilia- 
rren egunerokotasunaren ohikeria apurtzeari. 

Izan ere, Fresnesen berezitasun horri esker, batzuetan, aspal- 
dian elkar ikusi ez duten kideak elkartzen dira; bestetan, en- 
tzutez baizik elkar ezagutzen ez dutenak. 

Denbora tarte batez berritasunak kutsatzen du euskal pre- 
soen kolektibo txikia: korrikaldi zirkuituko erritmoa aldatzen 
da, soinketa-gelako ariketak berritzen, promenadarako kaio- 
lako airea ahots doinu eta kutsu ordura arte ezezagunez egu- 
rasten, beste kartzeletako esperientziak, burkideen berriak, 
guztion ametsa tindatzeko ordura arte ezagutzen ez genituen 
beste kolore nabardura batzuk, eztabaidak, sukalde-aholku 
eta literatur gomendioak, teoriak, utopiak, nekeak, erredurak, 
kartzela aldiaren eta borrokaldien zauri ikusezinak, borroka 
grina itoaren etsia, eztabaidak, gertaerak, gora eta hormei be- 
gira begi berrien galdera zaharrak, hitzerditan ulertzen diren 
ametsak 

Fresnesen, gainera, 2011 arte sukaldean egiteko plaka elek- 
trikorik erosteko aukera ez zegoenez, epaitu behar zutenari 
kartzelak ematen zion, Palaisetik gau-gauean heltzen zene- 
rako hoztuta aurkituko zuen afariko bazka bertan bero zezan. 

Berez, bazka irentsi ezina bota eta epaituak kideek prestatu- 
tako bolognar erara egindako makarroiak, pizza edo patata 
arrautzopila berotzen jartzen zuen, eguneko gorabeheren be- 
rri leihotik leihora eman bitartean. 

Batez ere, plaka elektrikoak oliozko sukaldea ordeztu eta es- 
petxeko RZk baldintza hobetan egiteko aukera ematen zuen. 
Eta azkar ibiliz gero, epaitua zigorra bizkarrean hartuta le- 
kualdatzen zutenean hari utzitako plaka elektrikoa ezkutuan 
gordetzekoa. Hara seguruenera epaituak izateko Fresnesera 
iristean hain suharki errezibitzeko zinezko arrazoi sekretua! 
Haiek jakin gabe plaka baitzekarten besazpian. 

Hartara, 2010eko udaberrian, halabehar polizial eta juridikoak 
eta Frantziako kartzela administrazioaren erabaki arau ezeza- 
gunek elkartu gintuzten Fresneseko 3. Dibisio Hegoaldeko 
promenadako 4. kaiolatxoan, euskaldunenean, gainaldea sarez 
estalia duenean, Oier Goitia eta biok. Bera, kartzelatik epai- 
gelarako ibilbidea laburtzeko asmoz, epaiketa aldirako ekarri 
zuten Meaux-Chauconin-eko Maison d'Arret-etik. Hiru urte 
luze neramatzan ordurako nik Fresnesen. 

Elkarrizketa gai ugari izango genituen, baina orain garran- 
tzia duena da halako batean poemak idazten zebilela aipatu 
zidala. Ez dut oroitzen berak proposatu zidan irakurtzea edo 
nik eskatu nizkion. Orrialdeak plastiko barruan sartzeko ema- 
ten duten klasifikatzaile bat jaitsi zidan hurrengoan patiora. 
Txukun-txukun inprimatuak zituen poemak Fakin Xokona 
izenburupean. Denbora pasa, terapia gisa idazten zuela esan 
zidan. Literatur asmo handirik gabe, lagunei eta kideei opari- 
tzeko, bere barnekoak hitzetan jartzeko. 



Epaiketa aurretik Oierrek zigorra jaso eta urte batzuk Centre 
de Detention batean igarotzeko prestatua zuen burua. Maison 
dArret-etako erregimen zorrotza atzean utzi eta Espainiara 
igor zezaten baino lehen arnasa hartzeko, euro-agindu parea 
onartua baitzioten, eta Madrilerako bidaia eta Poliziak telebis- 
tei hornitutako abioitiko irteeraren irudiak ziurtatuak. 

Abokatua fin ibili zen ordea, eta tribunaleko epaileren batek 
ere eskuharki izaten dutena baino justiziaren zentzu pixka bat 
gehiago bazuen nonbait eta hara Oierrek eta kideek kalkula- 
tzen zuten zigorra baino zatiaz txikiagoa bizkarreratu zieten. 
Hainbesteraino non Oierrek ongi beteak baitzituen jasotako 
bost urteak. Beraz, prokuradoreak helegitea jartzeko hamar 
eguneko epea pasatuz gero Espainiarako hegaldia hartzeko 
txartela erosiko zioten. 

Burua egoera berrira presaka egokitzen hasteaz gain, testa- 
mentua ere egin behar izan zuen Oierrek. Izan ere, bost urtean 
pilatutako gauza gehienak, Espainiako kartzeletan debekatuak 
edo alferrikakoak, bertan utzi beharko zituen. Morralea arin 
daramate euskaldun txoriek hegoalderantz: 

"hau da testamentue, 

bost urtetan pilla(t)u doten guztixe kideentzako! (ba- 
natzeko bikodabe notarixoa). Konputagailua Marseillako 
Ijitoant^ako, kazuelak atrapaten dauzenentzako (Pipi arin 
ibilli), radioka eta etxeko zapatillek Lukaxi, Koalant^ako 
arribantentzako arropak eta geuzek, Xaxi Prietont^ako 
dilista paketie eta dekotezen jateko danak, plus bentila- 
dorie. Beste guztixe partxixean einbikozue jokatuHHBiba 
zuek!!!!" 

Konputagailua eta edukia oinordetzan jasota "Marseillako 
Ijitoaren" kontu hori barkatu nion Oierri. Eta gainera, bere 
poemekin zer edo zer egingo nuela esan nion, denak ez bai- 
na ale batzuk bazeudela interesgarriak, nire iritziz zuzenketa 
eta moldaketarik behar bazuten ere. Fresnesera iritsitakoan 
zeuzkan poemak biderkatu egin zituen egonaldian, Fakin 
Xokona II bilduma osatuz. 

Eraman zuten Oier. 

Orain Navalcarneron daukatela uste dut. 

Joan zen urtea agindu nion "idatziko diat!" hura bete gabe. 
Tartean ni ere Lyon-Corbasera lekualdatu ninduten; ordurako 
Oierren disko gogorrarekin indartuta eta aberastuta nire or- 
denagailua. 

Halako batean matxuratu zitzaidan inprimagailua eta berri bat 
erostekotan nengoela nire gauzen artean beste bat banuela 
esan zidaten kartzelako informatika arduradunek. Oierrena, 
noski! 

Oierrenak dira ere hau idaztean jantzita ditudan txandaleko 
galtzak, eta Fresnesen kroketaren orea zabaltzeko erabiltzen 
nuen lapikoa ere berea zen, betaurrekoentzako estutxe parea 
bezala, galtzontzilo batzuk, ikustaldietarakoan biometria pasa- 
tu ostean eskuetan ematen dudan desinfektagarri alkoholdu- 
na, Aloe Vera krema, udan erabiltzen dudan mahuka gabeko 
niki beltz marguldua ere berak utzitakoak, eta barne bisitetara 
jantzita eramaten dudan txiki zeukan izokin koloreko alkan- 
dora dotorea... 



Eta ordenagailuan "Idazkiak" atalean sartu bakoitzean bere izenez 
izendatutako dosierrean dauden poemak eta ipuinak. 

Fakin Xokona. Azkenean, Oierren poemen artean murgildu nin- 
tzen. Hautaketa egin nuen, sortzailearen begiak jantzita hautatuak 
nireganatu nituen, ments neritzen hitzak asmatu nizkien, egiturak 
kiribilduz batzuetan, bestetan poemak zeuden-zeudenean utziz. 

Kartzelako poemak dira Fakin Xokonakoak. Oier Goitiarenak dira. 
Oinordetzan utzi zizkidan gauzen artean baliotsuenak, arratsalde 
askotako une zoriontsuak ekarri dizkidanak, aspaldian ez bezala 
hitzekin jolas egiteko aukera eman baitzidaten, bidaiatzeko proposa- 
menak, amets egiteko. 

Egindako lana igorri eta "bere" Fakin Xokonako poemekin egin 
nuena ikusi zuenean, biok sinatu behar genituela esan zidan Oie- 
rrek. Ez nuke arazorik. Hireak dituk ordea. Oierrek sortu ez bali- 
tu ez nuke nik haiekin jolas egingo. Nireak izan zitezkeen, egia da. 
Oierrenak dira, baina beste edozein presorenak ere izan zitezkeen, 
kartzelako errealitateaz ari da eta, preso dagoen gizakiaz, bere min 
eta ametsez, askatasunean bizitakoaren oihartzunez, askatasuna be- 
rreskuratzeko grinaz. 

"Preso arruntek 

behin eta berriro errepikatzen duten kantua 

Fucking Chauconin 

(...) ' 

Preso arruntekin guk ere 

behin eta berriro errepikatzen dugun 

kantua 

oihua 

abestia 

negarra: 

Fakin Xokona" 

Eta berdin-berdin esan lezake gutako edonork fucking Fresnes, eta 
fucking Clairvaux, fucking Fleury, fucking La Sante, fucking Cor- 
bas eta baita fucking Navalcarnero, fucking Soto, fucking Albolote, 
fucking Brieva, kartzeletako hormak suntsitu arte! 



Lyon-Corbasen, 20 12ko irailean 
Mikel Antza 



Excusatio 

Non Petita 

Acusatio 

Manifesta 



2005ko Maiatzaren 27an hasi nintzen bilduma honetako oler- 
kiak idazten, Meaux-ko Chauconin auzoko Centre Penitentiai- 
re-ko bizipen eta gertakarien egunerokoa edo kronika osatu 
asmoz. Bertan espetxeratuta gintuzten euskal preso politiko- 
on istorio eta burutazioen ispilu izateko, elkarrekin igarotako 
egunen laburpen gisa, elkarrekin emandako urteak bukatu eta 
elkarrengandik banantzeko unea heltzen zenean, besapean 
bakoitzak eramango genuen oroigarri izateko. 

Eskerrik handienak inoiz ahaztuko ez ditudan kide eta adiski- 
de minei, besarkadarik beroena hor izateagatik. 

Excusatio Non PetitaAcusatio Manifesta 



Dramatis 
Personae 



ETXEKOAK: 

Bi Bizkotxo jubilatuak. 

Larrabetzuar filosofa, fontaneru ta lobie 

Haizea etxekoak 

Kornetinatarrak 

Plaza Soroko neskak 

Ritxar Gerrrrr 

Dalbator. 

Aberel: Eh jou, Eh jou-jou!! (gezurra da) 

Guest Stars: Fresneseko koadrik (Marseillako ijitoa, Pipi, Lukax, Koala eta Xaxi Prieto) 



SOZIALAK : 

Ibi^a: Beltz saltxeroa 

Pakito Bigarreana: Korrika modu berezian 

Txerifa: Hitz egin zitekeen berarekin 

Piperra: Erretzaile porrokatua 

Apai^a(ak): Fanatikoak baina jatorrak 

Titi: Txinatar hori hiltzailea? 

Karim: kabiliarra 

Estif: Ijito maitale hiltzailea 

Benat: Hemen aurkita dugun euskaldun hau multzo honetan sartzea ez dago ondo 

De: ^Como esta senor, caballero? 

l^aroko Txiki: Osnykoek badakite nor 

Gallegoa: Pedofilo zikina 

Fiskala: Beste zikin bat 

Stefan: Ameriketako gang bateko drogazalea 

l^arokoa: Potolo aho-handia 

Kurrinki: Kurrink-kurrink, kafea noizbehinka lortzen digun turkiarra 

Jasin: Aurrekoaren laguna, mototik erori zena 

Magnesio: Honekin dudak oraindik, ia ote den zena, zulotzailea 

Kuatro kuatroa, 4x4 edo Batanen: Fartxantea 

I^aroko Janik: Ezagututako zentzuzko pertsona bakarrenetarikoa 

Pantuflio: Porfilio venezuelarra 

Bolibiar euskalduna: Nikeak erosi zituen 

Urra^o Italiarra: Ostia ederra eman zioten 

Manoa: Erabat jota 

Katalana: Ionki-tronki eskizofrenikoa 

Katalan Ijitoa: Xake-laguna 

Txorua: aiztoa jarri zion lepoan matoi bati, tori kamixeta, ole! 

Zarago^ako katalana: Estos son unos hiiiijos de... 

Meme <& Mux: Marokiarrak 

Jose Velo^: Ibarrako piperrak ipurdian dituen Txikin anaia 

Akim: Muskuloak beti muskuloak 

Harakina: Egin zuena ezin konta 

Monsouri: Haimar bota txistea 

Nardin: Engainatu zigun pedofilo zikina 



ERREPRESOREAK: 



Basurdea 

A^eria 

Aloja-Aloja 



Ardoa 



Txindoki 

Joselito 

Karatalo 



I 

Sorgina II 

Umakumea 

Arabiarjefea 

Palestinoa 

Jatorra 

Urt^iri hanka ebatu %iona 



Drijx 

Tonto Handia 

Gai^toa 

Aitona art^ain euskalduna ^uena 

Piuskalduna 

Nikola lodi kabroia 

Samuel.D. 

Handi jatorra 

Parloirreko txikia 

Marseillesa 

Ibi^aren laguna 

Kaserita 

Neska txorua 

Potola, Monona edo Gi^ena? 

Belt^a Sikua 

Indignatua 

Eskolako tontoena 

x:» 




Kaiolan 

Triste 

MaNon 

Ttoppo 



Fakin Xokona 



Preso arruntek 

behin eta berriro errepikatzen duten kantua 
Fucking Chauconin 

behin eta berriro errepikatzen duten oihua 
Fucking Chauconin 
leihoan abesten dutenean 
Fucking Chauconin 
leihoan negarrez daudenean 
Chauconin 



Preso arruntekin guk ere 

behin eta berriro errepikatzen dugun 

kantua 

oihua 

abestia 

negarra: 

Fakin Xokona 

Promenade 



Kaxa barnetik ateratzeko 
buru barnean algarak prest, 
pasioan ateratzeko 
edozertarako prest 

Jira-biran 
euripe 
elurpe 

eguzkitan 
Jira-biran 

Buru barnetik ateratzeko 
kaxa barnean algarak prest, 
pasioan ateratzeko 
edozertarako prest 

gu 

Jira-biran 
euripe 
elurpe 

eguzkitan 
Jira-biran 

Egunero 



Patioko Trapezista 



Gizon bat zebilen patioan 

astiro 

jokaldi errepikapenetako irudietako mantsotasun berarekin. 

Gizon bat zebilen patioan 

zeruari garrasika 

Alfred Hitchcock-en Pskosis filmetik atera berri. 

Gizon bat zebilen patioan 

oreka galduta 

burdina-saretik eskuak askatu ezinik 

beldurtutako trapezista. 

Gizon bat zebilen patioan 

burutik eginda 

Ez ote gintuzten erratuta gu sartu zoroetxean 

bururatu zitzaigun une batez. 

Peter Un Plomb (zirkuitulabur) 



Boom...! 

Goizaldea oraindik ilun 

Garuneko berunak lehertu zaizkizu, 

kolpeka 

gauzak jaurtikitzen 

oihuka 

iraintzen 

eman duzu eguna 

Ezleku honen azken mirakulu 
Ezleku hauen kausa eta ondorio 
Atxilo-aldiak pitzadura eragin dizu 
Iheserako zirrikitu 

Bazaramatzate gugandik 

garuneko berunek eragindako zartakoari esker 

aldegitea lortu duzu bederen 

eguna luzatu diguzun etsipen. 



Patioko Trapezista 



Gizon bat zebilen patioan 

astiro 

jokaldi errepikapenetako irudietako mantsotasun berarekin. 

Gizon bat zebilen patioan 

zeruari garrasika 

Alfred Hitchcock-en Psicosis filmetik atera berri. 

Gizon bat zebilen patioan 

oreka galduta 

burdina-saretik eskuak askatu ezinik 

beldurtutako trapezista. 

Gizon bat zebilen patioan 

burutik eginda 

Ez ote gintuzten erratuta gu sartu zoroetxean 

bururatu zitzaigun une batez. 

Ate-joka-I (Etsipenaren Mugan) 



Danba, danba, danba, danba, danba.. 
Danba, danba, danba, danba, danba.. 
Danba, danba, danba, danba, danba.. 
Danba, danba, danba, danba, danba.. 
Danba, danba, danba, danba, danba.. 
SURVEILLA 
Danba, danba, danba, danba, danba.. 
Danba, danba, danba, danba, danba.. 
Danba, danba, danba, danba, danba.. 
Danba, danba, danba, danba, danba.. 
Danba, danba, danba, danba, danba.. 



N T ( E ) 



Zulotik Zulora 



Badoaz korrika 
norbaiten bila 
korrika 
korrika 
norbaiten bila 

Urdinezko rotwailer-ak 
tropelean 
tropelean 
norbaiten bila 

Smokingdun gizaseme iluna 
ardi-buru 
artalde tropelean 
norbaiten bila. 

Atera dute indarrez 
burumakur 
bortxaz atera 
zuloan sartzeko 
atzera zuloan sartzeko 
atera dute 

Deus ez zaren lekuan 
Inor ez zaren lekuan 
berrogeita bost egunez 
izango zaituzte 

Hesien atzetik 

zelatatuko zaituzte 

mespretxuz begiratuko zaituzte 

zure buruaz beste egitera 

bultzatuko zaituzte 

zure buruaz beste egitea 

beste irtenbiderik ez dizute utziko 

azken segundoan ekiditeko 

edo ez 

deus ez zaren lekuan 

inor ez zarelako 



Espetxeko Ordularia 



Kartzelazainari zerbait eskatuta 

"bi minutu" itxaroteko esaten badizu 

ordu erdiko itxaronaldirako prestatu zaitez 

"Bost minutu barru" etorriko direla esaten badizute 
ordubetez edukiko zaituzte zain 

Salle d'attente-an sartuko zaituztela esaten badizute 
Etzan lasai banketan kuluxka egitera 
luzerako kontua izango da-eta 

"gero" erantzuten badizute ordea 

galdu esperantza oro 

ez dira-eta berriro pasako 

Espetxeko ordulariaren orratzak kartzelazainen agindutara 

mugitzen dira: 

Ordua, Ian egiteko gogo eskasaren arabera 

Minutuak, izaera putre-kumearen arabera 

Segundoak, umore sadikoaren arabera 

Ate-joka-II (Tabako Tximuarekin) 



Danba, 
Danba, 
Danba, 
Danba, 
Danba, 
C I 
Danba, 
Danba, 
Danba, 
Danba, 
Danba, 



danba, 
danba, 
danba, 
danba, 
danba, 
G 
danba, 
danba, 
danba, 
danba, 
danba, 



danba, 
danba, 
danba, 
danba, 
danba, 
A 
danba, 
danba, 
danba, 
danba, 
danba, 



danba, 
danba, 
danba, 
danba, 
danba, 

R 
danba, 
danba, 
danba, 
danba, 
danba, 



danba.. 
danba.. 
danba.. 
danba.. 
danba.. 

E 
danba.. 
danba.. 
danba.. 
danba.. 
danba.. 



T T 



E 



Errutina 



Goizero 

klon-klon tranka- klin-klin giltza- 

zarata berdinak beti, 

aurpegi larri berdintsuak atalasean 

egun on pozoitsu berdinak, 

errutina bera 

keru bera 

narda bera. 

Eguerdiro 

klin-klin giltza- 

zarata berdinak beti, 

aurpegi kopetilun berdintsuak atalasean 

on egin pozoitsu berdinak, 

errutina bera 

keru bera 

narda bera. 

Arratsero 

aurpegi zikoitz berdintsuak atalasean 

gabon pozoitsu berdinak, 

klin-klin giltza- klon-klon tranka- 

zarata berdinak beti, 

errutina bera 

keru bera 

narda bera. 

Gau-erdiro 

Ate itsuan aurpegi berriak aldiro 

kantu doinu berriz irrinoz, 

amets on alaitsu berdinak opa, 

errutina gozo bera 

etxeko lurrin bera 

maitasun bera 

ziegan hedatuz. 



Gizaseme Urdina II 



Etorri eta begira 

orduroko maiztasunez 

ateko zulotxo zikin horretatik. 

Etorri eta begira 

orduroko maiztasunez 

kaxa barruan ote gauden dudaz. 

Etorri eta begira 

orduroko maiztasunez 

gure osasunaren kezka aitzakia. 

Etorri eta begira 

orduroko maiztasunez 

gauerdian, animaliak baginalez ate-joka iratzarriz. 

Etorri eta begira 

orduroko maiztasunez 

goizaldean, animaliak baginalez argiarekin iratzarriz. 

Etorri eta begira 

orduroko maiztasunez 

nolako lana den zurea ikustera. 

Etorri eta begira 

orduroko maiztasunez, 

zer nolako gizaseme zaren, gizajo hori. 

Etorri, etorri 

Begira, begira 

Zutik eta harro gaude oraindik. 

Interludio 
Amoroso 



Haiku euskal-italiarrak 



Amore emanda 

noakizu 

Amore 

Amorez 
zatozkit 
Amore 

Amore 
hilko naiz 

amorez 

Amore 

zugan eman dut 

amore 

Izarapeko 



Salbazioa izarapekoan daukagu 
hanketako jolasekin, 
kitzikatutako gu 
kitzikatutako gu 

Elkar irristatzen gara 
hkits itsaskorrean 
hankarteko jolasekin, 
kitzikatutako gu 
kitzikatutako gu 

Urik gabeko arrain 

hasperenka 

itsaspeko ozeanoaren bila 

buruz behera 

noakizunean 



Croissant 



Croissant jarri zara 
alajaina! 

Croissant dituzu bularrak 

Zigarro pakete baten truke eskaintzen dizkidazu 

oraindik ez dut horrelakorik erretzen 

alabaina! 

Kruasan jarri zara 
alajaina! 

Abstraktua erabat 
intxaur-kruasana 
Zigarrotxo batzuen truke, 
zer? 

Galbide Zoroa 



Zora-zora einde 
zoratzeko nehikoa 
neure galbidie zarie. 

Zora-zora einde 

zoratzeko nehikoa 

neure asegabetasuna zarie. 

Zora-zora einde 

zoratzeko nehikoa 

neure ametsetako gogoa zarie. 

Zora-zora einde 
zoratzeko nehikoa 
denak jateko zauzie. 

Zora-zora einde 
zoratzeko nehikoa 
zu guztiok dastatzeko 
neure obsesinoa zarie. 



Begiek Salto Egin Zidaten Eguna 



Eta geratu naiz horrela 

zauritutako txoria 

basa animalia ehizatu berria 

Eta geratu naiz horrela 

oinetara arte erori zaizkidalako hitzok 

oinetatik altxa ezinik tristura 

Eta geratu naiz horrela 
olatu bat gainetik pasa 
eta gorputza umelduta 

Eta begiek salto egin didate 

salto egin didate 

inoiz nabaritu ez dudan histura entzunda 

eta geratu naiz horrela. 

Haiziak Gona Igotzen Dabenian 
(Anbotoko Marilyn Monroe) 



Eta haiziak gona igotzen dabenian... 
zer gertatzen da ba? 

Ez bada tximeleten hegoak ateratzen zaizkizula 
Ai! Tximeleta harrapatuko banu, ai! 
hegaz nengoke jada, hegaz 

Ez bada izarren distirak bereganatzen zaituela 

Ai! Izarra harrapatuko banu, ai! 

han, goian urrun nengoke jada, urrun 

Ez bada olagarro besoak ernaltzen zaizkizula 
Ai! Olagarroak harrapatuko banindu, ai! 
erabat itsatsirik geundeke jada, itsatsirik 

Ez bada berdel aurpegia geratzen zaizula 
Ai! Berdela arrantzatuko banu, ai! 
hasperen-egarriz arnasestuka ase legoke jada, ase 

Eta haiziak gona igotzen dabenian... 
zer gertatzen da ba? 

Hasten dela 

tximeleta hegoen kilima, 

izar distiraren mozkorra 

olagarro besoen laztan lizunak 

eta berdel aurpegiarekin amaitzen den. . . 

Ai! Jolas goxoa, ai! 



Izerdi Patsetan 



Negu bueltan biluzik izarapean 

Batak hotza oinetan 

Besteak hotza hanketan 

Biak daude desesperatuak 

biak bata bestearen oinak igurzten 

aldamenekoaren hankak ferekatzen 

Badator goranzko bidean garra 

Badator arineketan lama 

Neguko carnavaletan mozorrotua udaz 

izerdi patsetan urtuko dituen infernu bustiaren bila 

Kaiolan 
Andante 



Badator Berriro Txoria 

Txoria, 

kaiolatik ihes egitea lortu eta 

zertarako zatoz ostera burdinartera? 

Zertarako erreserbatu zenuen joan-etorriko bidaia? 

Irten eta berehala zaude berriro hemen 

Migrazio labur honen arrazoiak jakizu! 

Txoria 

Txoria 

hegoak ebaki zizkizuten loaldian 

eta txori izateko kaiola behar baduzu 

ez da hegazti askerik kanpoan 

ez da hegaztirik kanpoan 

ez da gehiago hegaztirik inon 

txorimaloa 

Txorrotxioa 



Txio-txioka 
habian kabitu ezin 
habiatik eroritako 
txioa. 

Txioka dihardu 
amari txioka 
negar-txiotan etsita 
mamurtu beharrekoei txioka 

Txio-txioka 
habian ezin kabitu 
kaiolara eroritako 
txioa. 

Txioka dihardu 
gizarteari txiomentuka 
barroteak gorroto 
askatasun-txio etengabetan 

Txio-txioka 
txorimaloen beldur 
txotxongiloen begiradapeko 
txorrotxioa. 



Trabes Begiratu Diogulakoan 



Harroputza 
krisialdiak jota 

Toxikomanoa 
krisialdiak jota 

Zoroa 
krisialdiak jota 

Nazkagarria 
krisialdiak jota. 

Gaurkoan 

trabes begiratu diogulakoan 

guri ordainarazi nahi digu 

Gaurkoan 

trabes begiratu diogulakoan 

guri oihukatzen ari zaigu 

Gaurkoan 

trabes begiratu diogulakoan 

erakutsi digu drogamenpekotasunaren miseria 

Aurrerantzean 

trabes begiratuko zaitugu guk ere 

Aurrerantzean 
mesfidatiago izango gaituzu 

Aurrerantzean 

zoaz popatik hartzera 

(aspaldi joana bazinan ere) 



Ate-joka-III (Futbol-mania) 



Danba, danba, danba, danba, danba.. 
Danba, danba, danba, danba, danba.. 
Danba, danba, danba, danba, danba.. 
Danba, danba, danba, danba, danba.. 
Danba, danba, danba, danba, danba.. 
GOOOOOOOO 
Danba, danba, danba, danba, danba.. 
Danba, danba, danba, danba, danba.. 
Danba, danba, danba, danba, danba.. 
Danba, danba, danba, danba, danba.. 
Danba, danba, danba, danba, danba.. 



O O O L 

Haserre Aldiak 



Goizeko hitzetatik 

haserre hitzetatik 
isiltasun erabateko itzulietara 

solasaldi bakartura 
biratu du gaurko egunak 

baretasuna galduz 
jasan ezinezko istant batez 

eguneko eztabaida sutuz 
okertu zaigu eguerdia 

ilunabarra noiz iritsiko zain nago 
biharamuneko freskotasunak 

amorratzen hasia nau 
egurats klaustrofobikoak 

eragiten dizkidan hotzikarak 
ezin ditut nozitu eta 

ezin ditut nozitu eta 



Ate-joka-IV (Telemaniakoak) 



Danba, 

Danba, 

Danba, 

Danba, 

Danba, 

L ' 

Danba, 

Danba, 

Danba, 

Danba, 

Danba, 



danba, danba, 
danba, danba, 
danba, danba, 
danba, danba, 
danba, danba, 
E L E 
danba, danba, 
danba, danba, 
danba, danba, 
danba, danba, 
danba, danba, 



danba, danba. 
danba, danba. 
danba, danba. 
danba, danba. 
danba, danba. 
C T R 
danba, danba. 
danba, danba. 
danba, danba. 
danba, danba. 
danba, danba. 



I C I T 

Urdaibaiko Lurrina 



Zer dela eta dabilkit ihesean usain hura 

gorroto nautenen antzean 

batetik bestera, ezker eskuin, gora behera 

muturretatik erpinetara 

sudurzuloan sartzeko beldurrez? 

Zer dela eta ez nau make itsas lurrinak 
arnasketa batez 
sakon-sakonean bahitzeko 
asmoa besterik ez bada nirea? 

Nola bizi zu gabe 

ur gazi bedeinkatu gabea? 



Begiak Zabaldu Arren 



Gauero ohean buelta 
eta buelta erdi 
ezin geldi 

Eta goiz-alban erretorika bera 

atzera eta aurrera 

izarak bere lekuan egokitu ezin. 

Gauero ohean buelta 
Eta buelta erdi 
izara-olatuetan murgil 

Eta goiz-alban erretorika bera 
sumendiek utzitako 
magmatik ezin askatu 

Gauero ohean buelta 
eta buelta erdi 
inoren min lorik ezin 

Eta goizero egi bera 
begiak zabaldu arren 
inor ez dagoela ezin ikusi 

Parkingean 



Fresneseko patioek 

Autoak aparkatzeko boxen antza dute 

Tamainaz eta itxuraz 

Zementuzko hogeita zortzina lauki karratu gris ozituak dibisioko 

Societe Protectrice des Animaux-eko txakurtegira Joan 

zertaz ari naizen jakiteko 

Lau berlina sartuko lirateke parez pare 

(atea hain txikia ez balitz) 

bi aurrean 

eta beste bi atzean 

Corsica Ferrys-en antzera 

Euskaldunontzako patioak bereziak dira 

sarea dute goialdean 

zerura begira 

ametsetan ere 

ez dezagun ospa egin 

Eguzkia apenas sartzen delako 
eta hain txiki eta meharrak direlako 
ematen digute nonbait aukera 
goizez eta arratsaldez 
bertan bi orduz egoteko 



Tiro 

Batzuk 

Kontzertuaren 

Erdian 



70. Urteurrena Egunero (Gernika) 



Urteurrena 
Ospatzeko ezer gutxi 

Hura isiltasuna zerutik zetorrena 
oihuka hasi aurretik 
negarrez bukatzeko 
negarrez bukatzeko. 



Hura isiltasuna herritik zetorrena 
oihuen ondoren 
deseginda bukatzeko 
deseginda bukatzeko. 



Ospatzeko ezer gutxi 

Ushtrise te £lirimtare te Kosoves 



Atzo arte Serbiarren menpeko Kosovoko probintzia zenak, 
independentzia aldarrikatzera ausartuko zela zioen. 

Gaur 15:36tan nazio-estatu berri bat sortu da 
hemengo herritar askori lotsa edonondik ateratzeraino. 
Gaur Europa zaharrean kosovotarrek beraien estatua sortu dute. 

Bihar guri dagokigu xanpain festa, kaleko askatasun zoriontsua. 
Etzi AFP etxeko argazkilariari egokituko zaio gure poza 
munduan zehar zabaltzea, istant bateko irudia klikatuz. 
Etzidamu BBCkoei egokituko zaien bezala albistegia 
Independece Day of the Basque Country esaldiarekin zabaltzea. 



Zorionak 

Ushtrise te Clirimtare te Kosoves. 



950 Km-tara Deserrian 

Irratia piztuta 

goizeko seietatik zazpietara 

eta arratsaldeko zortzietatik aurrera 

herrira hurbiltzeko. 

Albistegien menpe 

goizeko seietatik zazpietara 

eta arratsaldeko zortzietatik aurrera 

berrien zain 

AM-n laburtzen dugu 

goizeko seietatik zazpietara 

eta arratsaldeko zortzietatik aurrera 

950 kilometroko deserria 

Emaiozu Buelta 



Buruz behera nabil 
Irrati-ubinen gainean. 

Hango kontuak 

belarrira dakarzkit ubin madarikatuok, 
kontu kontari, errealitatetik urrun, 
zuengana hurbiltzeko distantzia luzatuz. 

Jakinda badakidala, 
ilusionismoko egiek, 
gezur politek, 

esatarien ahots erakargarriez 
jantziak daudela. 

Ikasi dut esandakoaren 
alderantzizkoa ikusten. 

Obitu gaituzte gauzei 
buelta ematearen beharraz, 
beste erpin batetik begiratzeko 
faltsua ote dan baieztatzeko beharraz. 

Ohitua naute, 

eta orain edozer hartuta ere 
buelta ematen diot badaezpada 
senak bultzatuta. 



Zenbakiei Begira 



Egunkarietako hauteskunde bezperako datuei begira nagoela 
bururatu zait: 

Imajinatu arabiarrek zenbakiak asmatuko ez balituzte! 
Imajinatu aritmetikarik gabeko mundu batean biziko bagina! 

Zenbaki eta aritmetika gabe 

lau gehi hiru, bat litzateke, bakarra. 

Ez boto ez hauteskunde 
Ez portzentaje ez ekuazio 
Ez irabazle ez galtzaile 
Ez diru ez iruzur 
Ez hautetsi ez lapur 
Ezta zenbaki gorririk ere 

Zenbat? 

Galderak ez luke erantzunik. 

P-rik Gabeko Kantua 



Ekifiek kotxea hartu du goizalde lainotsu txuri eta beltz batean, 

gidabaimena atera berria, bakarrik egin dezake ibilbidea behingoz, 

betidanik egin duen ibilbide bera, ibilaldi amaiezin eta luzea, 

bat nazionalean sartuta helmugaraino jaurtikitzen duena. 

Eman nahi zion sorpresa hura, inoren kguntzarik gabe emango dio gaurkoan. 

Ehunka herri igaroko ditu, ehunka herri igaro ditu, 

Ehunka herri ezagun hasieran eta milaka anonimo ondoren, 

buruz dakizki denak, alfabetoaren letren antzera eta abesten hasi da orduan: 

a, b, d, e,f,g, h, i,j, k, I, m, n, o, ... isiltasuna, eta ... r, s, t, u, w, x,j, ^. 

Txikitan ikasi zitaen denak buruz, amaren altzoan zihoanean, 

Txikitan ikasi zitaen denak buruz, amaren ondoan zihoanean, 

eta orain gidabaimena baduela, bidetik ez galtzeko balio dio, 

alfabetoaren antzera, buruz dakizkielako denak, 

horregatik kotxean GPS-a martxan jartzearen alferrikakotasuna, 

instintuak helmugaraino eramaten duelako 

instintuak helmugaraino eramango duelako 

eta abesten jarraitu du: 

a, b, d, e,f,g, h, i,j, k, I, m, n, o, ... isiltasuna, eta ... r, s, t, u, w, x,j, ^. 



Hkihekp letra beti ahazten du. 

P letra beti trabatzen zaio mingainean. Zaila egiten zaio berau ahoskatzea, 

mikatzegia delako bere memorian halako bizkia gordetzea, 

p letrak sufriarazten du, 

maitaleek maitatua abandonatzean, sufritzen duten pareko. 

Min ematen dio^ letrak. 

Ahal izango balu aspaldi zukeen ezabatua hizki hori bere lengoaiatik, 

hain urduri jartzen duen letra hori,^> madarikazio guztien letra, 

eta abesten jarraitu du: 

a, b, d, e,f,g, h, i,j, k, I, m, n, o, ... isiltasuna, eta ... r, s, t, u, w, x,j, ^. 

Azkenean heldu da, P-ra, heldu da azkenean. 

P-ri alboan zenbaki erromatar bat ezarri diote orain, hiru P daudela esateko, 

biru direla P beldurgarriak jakinarazteko. 

Ekifiek ilaran dagoela hainbat erkidek sentitatako hotzikara berdina sentita du, 

eta telefonoa atera eta amari deitu dio onik dagoela 

arazorik gabe egin duela eta egingo duela atzera bidaia ere, esateko, 

ez dela galdu, lasai egoteko buruz dakiekko bidea eta bueltan ere lasai egoteko, 

eta abestia abestu dio amari: 

a, b, d, e,f,g, h, i,j, k, I, m, n, o, ... isiltasuna, eta ... r, s, t, u, w, x,j, ^. 

Ordu bete barru deituko zaitut esanez moztu du deia, 

aizkoraren zorroztasunez, bat-batean, 

mugikorra poltsan sartu behar izan du. 

Ordua delako. Ordua da. 

Orduan lasai doa P.III-ten burdinazko barruko hesi sarrera atera, 

"lasai nago" errepikatzen bere baitan, 

ez daki non entzun dituen bitzok, baina beti errepikatzen du esaldi bera, 

eta lasaitzeko abesten hasi da berriro: 

a, b, d, e,f,g, h, i,j, k, I, m, n, o, ... isiltasuna, eta ... r, s, t, u, w, x,j, ^. 

Suitzako erlojuen puntualitate berarekin, 

atera da Ekifie P-tik, ordubete pasa ondoren. 

Ordubete delako ordua. Ordua da. 

Ezin daiteke esan sartu bezala atera denik, ez, ez delako horrela, 

Ekine neska txikia izan arren, neska txikia delako, 

familiaren tamainako, arbasoen pareko, 

handitua atera da, orain erraldoi bat dirudielako, 

aurpegian irudikatzen zaion irribarrea hain da handia, 

non bi metro dituela dirudien. 

Mugikorra atera du berriro, ezpataren azkartasunaz eta ama deitu du, 

irribarrea alderik aide duela bueltan badatorrela esateko, lasai egoteko, 

"ni lasai nago" bere baitarako diola, 

bueltako bidean dator dagoeneko abesten: 

a, b, d, e,f,g, h, i,j, k, I, m, n, o, ... isiltasuna, eta ... r, s, t, u, w, x,j, ^. 

Azkenean lortu du amaren altzoan zihoanetik bueltaka zuen sorpresa. 

Arazorik gabe egingo du bueltako bidaia, Ekifie handitu delako, 

ez delako galduko^) letra bezala, ez da galduko, 

horregatik lasai dauka ama, alabak buruz dakielako bidea 

eta bueltan ere lasai egoteko abestia abestu diolako; 

a, b, d, e,f,g, h, i,j, k, I, m, n, o, ... isiltasuna, eta ... r, s, t, u, w, x,j, ^. 



Ixo Oilarra! 



Frantziarren oilar kantuak isilarazteko 

Mikelen kantuaz iratzartzen naiz 

Benitorenekin gosaltzen dut 

Keparen soinuaz bazkaria prestatzen nabil 

Erramunekin lokartzen naiz 

eta Lourdesekin lo, 

Peio gabeko Pantxoa baten bila. 

Anjel, ikastolatik, jada txikitako laguna 
atzetik daramagu urte luzez kantuan 
gurekin daramagu edonora 
gurekin dago gatibu. 

Frantziarren oilar kantuak isilarazteko 

Ruper eta bere poema abestuak 
atzerriko indarrez 
antzeko daudenak 
gogora dakarzkigu. 

Frantziar oilar kantuak isilarazteko 

Badabil nonbait norbait: 
La Cantineriiiiiiiiiiiiiiita... 

Gure herria atzerriak ezaba ez dezan 
beharrezko kantu-lagunak ditugu 
Mikel, Benito, Kepa, Erramun, 
Lourdes, Peio, Pantxito, Anjelito, 
Ruperta eta Paid to... 



Mitard 



Sartu 

gela txiki ilun 

(kaxa erraldoi) batean 

jarri harrizko aulki laukia 

zementuzko mahaia 

txapazko harraska/komun-zuloa 

ohe txiki bat 

dena zoruari lotuta 

Sartu 

kburu, 

orri, 

gutun-azal, 

zigilu 

eta idazteko bic-arekin 

Sartu berton 

eta proba 

hainbat erkideek bizi dutena 

Cour d'Assises-ko Malkoak 

(san sebastiandar, sagarzazutar eta goitiatarrei) 



Malkoak 
zuen begietatik 
gugana 
arrapaladan 

Sikatutako basamortuak 

itsaso bihurtzeko 

adina zirimiri 

erori da Parisko Tribunal de Grand Instance-an. 

Ez dira negar 

Ez dira zorigaitz 

Ez dira tristurazko malko 

Harrotasunezko 
Begirunezko 
Maitasunezko baizik 

Gaurkoan 

malko goxo horietatik 

edango dut soilik 

ez baitut inon eta inoiz 

halako ur gardenik dastatuko 



Pizzicato 



Herri Morfina 



Litekeena da jendartearentzako 
morfina izatea oraina 
morfina izatea etorkizuna 
morfina izatea salbazioa 
egiak ezkutatzeko lo behar gaituztelako 
min egiten digun errealitateak 
oparitutako ostikadak leuntzeko asmoz 
muturrekoen ubeldurak ezerezteko 
sofa goxoetan etzanda 
xiringa begi-ninietatik barrena 
hurrengo dosiaren zain gaituzte 
begiekin irentsitako zakar poltsa 
buruan barrena irristatzeko prest 
mezua ikasi dugula ziurtatzeko 

Kopeta barren-barrenean 

tiradera ugari zabalik 

(badira ere gutxi batzuk itxita oraindik) 

Zabalik diraute batzuk 

ixteko beharrezko den ausardiaren faltan 

Itxita dirautenak zabaltzea ezinezkoa da 
(Ikeako teknikariari deituta ere) 
Inoiz ez irekitzeko zigilatu zituztelako 

Kopeta barren-barrenean 
zabalik dirauten tiradera batzuk 
ixteko ordua heldu da 
beste batzuk zabalduko badira 
bat zarratu bezain pronto 
beste bat irekitzen delako 
galdera berri bat 
bizi-aukera berri bat 
barruan dutela 



Artez! 



Hainbestetan 
"Artez!" esaten zuenak 
azkenean makurtuta bukatu zuen. 

—Artez! — oihukatu zion 

botilan kortxoa sartzeko behar den indar 

eta estutasun berberaz. 

-Artez! -berriro 

Fort Apacheko basurde orlegi oldartuak. 

—Artez! — xuxurlatu 

edadearen poderioz entzumena herdoildua zuen 

aitona bati hitz egiten bailegoen 

—Artez! — errepikatu zuen, errepikatu zuen, errepikatu zuen. . . 

—Artez! — bota zuen ahotik 

eta telefono gida batek lez kolpatu zion buruan, hitzak. 

—Artez!, mekabendio! -builaka 
amesgaizto bateko hitzak bailiran. 

—Artez eta itxi begiak! — aurpegia ubeldu zion 

burdin hotza buruan izozten zuela nabaritzeko laztan leunaz. 

—Pum! — entzun zuen bat-batean 
sasietatik gugana korrika zetorren zarata. 

- Pum!— jasandako umilazioetatik askatzeko 
emandako soinua zen 

- Pum!— berriro ere, berriro ere, berriro ere... 

—Pum! —izan zen 

ito berri batek arnasa berriro hartuko balu sentiaraziz 

handik goidk, artez zegoenak entzun zuena. 

—Pum! — izan zen 

artez egotera behartzen zigutenek 

entzun zuten azkenekoa— . 

Hainbestetan esaten ziguten "Artez!" 
azkenean makurtuta bukatzeko. 



Koka-kola Lakoa 



Halakoa gure laguntasuna: 

gasik gabekoa 

gasik gabeko koka-kola lakoa 

Inork edaten eta edan nabi ez duena 

Harreman gaseosoa 

Leku zarratu batean giltzapetu ezkero ihes egiten duena 

Benin irekitzea nahikoa du betirako desagertzeko 

Halakoa da gure laguntasuna: 

gasik gabeko Koka-kola lakoa 

gasik gabekoa 

gasik 

gas 

psssffff 

Mutu 



Isiltasuna 
Duzun onena 

Hiztun porrokatua izanda ere 
ahoa zabaldu gabe 
perretxiko aurpegi horrek 
azalarazten dizu 
zurikeria 

Bejondeizula. 

Zaren bezalakoa izateagatik 

Isiltasuna duzulako onena 

Hiztun porrokatua izanda ere 

Mutu 

zure aurpegia mintzo delako mihiaren ordez 



Beharrezko Bidai (Bidai Anonimoa II) 



Batzuetan 
trenean zoazela 
gauzarik ederrena 
geltokira heltzea izaten da 

Bestetan 

trenean zoazela 

gauzarik dramatikoena 

passport please entzuterakoan 

segur aski geltokira 

inoiz ez zarela helduko jakitea izaten da 

Al Dente Make Zituelako Spaghettiak 



Via Garibaldi gabeko herririk 
ez dagoen herrialde honetako 
hiri xarmadun hartako 
Garibaldi kalean 

alokatutako apartamentu sekretuan 
burutu zituen ikasketak 

Makarroirik gabeko haurtzaro galduan 
jadanik bazekien 
bertoko hizkuntza 
guztiok maite ditugulako 
spaghettiak «al dente» 

Garibaldi etorbideekin 
beti gurutzatzen den 
Gramsci etorbidean 
kaputxinoa gosaltzen du goizero 
iragan gorriko kameleoiak 

Bertakoen elkartasuna du 
kaputxinoaren bitsa 
muturrean itsatsita 
egunsenti gorriari begira 
inork erreparatzen ez dion 
kameleoi arrotzak 



Kaiolan 

Allegro 

MaNon 

Troppo 



Bat Joan Hirugarrena Etortzeko 



Zaharra aide 

eta barria agertu 

hiru gatibu berriro 

hiru kide hiru anaia bihurturik, 

mahatsen ordez mahats-pasak 

ardoaren ordez hartzitutako mostoa 

bildotsaren ordez espagetiak 

etxean ordez patioan bertsotan 

leihoan txintxina 

leihoan irrintzia 

hiru biderrez 

Zapatuetako Laguna 



Badut lagun bat 

bizitzaren konplotaz hausnartzeko 
atzeko aldeak begiztatzeko 
teoria aldrebesen maisu 

Zapatuetan soilik 
ikus dezaket lagun hori 
Zapatuetan soilik 
teorien elkartrukea 

Zapatuen zain egoten naiz 
gizartearen papera zein den antzemateko 
norberak bizitzan duen rolaren berri izan 
eta nolako gizartea daukagun asmatzeko 

Lagun horren konspirazioen beharrean nago 

bere halabeharrezko hamar urtetako kalbarioa sentitu, 

gainditu dugun iraganaz, 

konpondu nabi dugun orainaz, 

asmatu nahi dugun etorkizunaz 

zapatuetan baino ez dezaket hitz egin 



Zakurrez Ere Hitz Egiten Dugu 



Pekindarra edo alemana 

zakurra beti zakur! 

Chiuhuawua edo Chow-chowa 

zakurra beti zakur! 

Eskoziar artzain edo artzain euskalduna 

zakurra beti zakur! 

Dalmaziarra edo canichea 

zakurra beti zakur! 

Setterra edo bulldoga 

zakurra beti zakur! 

San Bernardo edo Bernardo zena 

zakurra beti zakur! 

Daniar handia edo mastin espainiarra 

zakurra beti zakur! 

Zakurrak beti zakur tuak 

nik ordea gaur pizza jango dut 

apustua irabazi dut eta 

Paseoan Ateratzen Nautenean 



Paseoan ateratzen nautenean 
bi metro karratutako espazioan 
bizitzaren abiadura dakusat 

Paseoan ateratzen nautenean 

zure bila nabil, 

makurtuta 

okertuta 

leihoko zulotik 

zu ikusteko antsietatez. 

Paseoan ateratzen nautenean 
autobideko kotxeak soilik 
hautematen ditut, 
joan etorriko ordu t'erdian. 

Paseoan ateratzen nautenean 

«Parigi» zeharkatzen, 

zu aurkitu besterik ez dut buruan. 

Paseoan ateratzen nautenean 

makurtuta 

okertuta 

leihoko zulotik 

oinetakoak ikusten ditut, 

orkatilak 

gidailak 

belaunera arte 



Hamaika pare artean 

zailki identifikatu zaitut 

zure oinetakoak 

zure orkatilak 

zure gidailak 

zure belaunak 

eta hortik aurrera 

nik janzten zaitut 

eta horrekin eta horrela bada ere 

nahikoa dut. 

Paseoan ateratzen nautenean 

Kaleak eta hiribideak ezagutzen ditut, 

hainbestetan zapaldutako espaloiak, 

ni nenbileneko garaietan gogoratzen zaitut. 

Paseoan ateratzen nintzenean 

zenbatetan ikusten nuen kamioi argi-urdina, 

zenbatetan imajinatu ezinik 

hor zeramatela 

bi metro karratutan estu 

Euskal Herriko zati bat eskuburdinaz, 

oinetakoei begiak kendu ezinik, 

askatasuna inguruan eta hain hurbil 

agian hitzordura nindoan nire bila 

nire oinetakoak ezagutu 

eta hortik gora jantziz 

Paseoan ateratzen nautenean 

Nire oinetakoak aurkituko ditudan esperantzaz 

makurtuta 

okertuta 

leihoko zulotik 

begiratzen dut 

korrika egiteko ohartarazteko nire burua 

atzean ditudala 

harrapatuko nautela bestela. 



Buda Ere Tronpatzen Da 



Buda etorri zait goizeko hitzordura 
meditazio ihesean 
(euskal herritar bat 
kaptatu asmoz ote?) 

Buda etorri zait goizean 
bitzordua iluntzean zuenean 
(Buda ere tronpatzen da) 

Buda etorri zait 

«Buddhattitude» izeneko helikopteroan 
lau ziega aurrerago zuenean lurrartze gunea 
(Buda ere tronpatzen da) 

Buda 

ez nintzen ni mahai gainean 

deika ari zitzaizuna! 

Baina hemendik ateratzen banauzu 

banoa zurekin! 

3. Solairutik 



Lekuz aldatu gaituzte 

eta 3. solairura igo 

3. eta azken solairura 

leihotik, barroteei iskin eginez, begiratuz 

leihotik, burdin sareari ere iskin eginez, begiratuz 

zelaia horiz janzteko zorian dakusagu 

departamentuko errepidea dakusagu 

nazionala dakusagu 

eta autopista ere dakusagu 

eta ortzi-mugan, lurrak zeruarekin bat egiten duen gunean 

etxeak igartzen ditugu 

Lekuz aldatu gaituzte 

eta 3. solairura igo 

3. eta azken solairura 

eta atzo traktore bat ikusi genuen 

atzera eta aurrera 

bai traktore bat ikusi genuela diotsuet 

begiak igurtzi genituen 

eta han zegoen traktorea 

ez zen ispilatzea 

golderik gabeko traktorea 

komandante nekazariak gidatutako traktore hegalduna 

(ondo entzun duzue hegoak zituen, hegazkinek bezala) 

Lur-hartzen edo aireratzen, ez nago ziur, 

zelaia produktu kimikoz erregadiatzen ziharduen. 



Traktore hegaldun horrek, 

eguna aldatu zigun erabat 

erabat alaitu zigun eguna 

zuek ez dakizue zenbat denbora daramagun traktore hegaldun bat ikusi gabe. 

Abantaila hori du azken solairu honek 

egunero izaten dugu ezusteko txikiren bat 

lehen ez bezala 

orain egunero dugu zerbait 

murrua, barroteak, burdin sarea eta txarrantxa ez den zerbait 

ikusteko aukera 

departamentuko errepideko autoak ez badira, nazionalekoak 

eta bestela mutur aurrean dugun autopistakoak, koltza zelaian zehar 

gau eta egun 

harantz eta honantz. 

Hara! 

Aibala, ai-ba-la, ai-ba-la, 

Ikusi al dok? 

Oraintxe, hor doan kamioi handi horren 

atoi orlegi ilunean 

hizki zuritan Olano 

ez al dio bada? 

Euskal herritarra ote da kamioilaria? 

Atoi orlegi ilun hizki zuridun kamioi euskalduna 

maiz pasatzen dela ohartu gara 

eta gu deseatzen gaude 

umeak lez 

bozina gogor jo dezan 

gu leihoan gauden bakoitzean 

leihoetatik ikurrinak ateratzeko. 

Gaurko batzarreko erabakia izan da 

kamioilari jaunarentzako honoko mezua zabaltzea: 

Jakizu eta orain badakizu, 

Frant^iako 77. departamenduko Meauxko Chauconin au^oan 

badirela hiru ume 

%uk bozina noi^Joko ^ain. 

Kamioi baten bozina zaratak 

eguna aldatu diezagukeelako erabat 

kamioi baten bozinak 

eguna alaitu diezagukeelako erabat 

zuek ez dakizue-eta zenbat denbora daramagun 

kamioi euskaldunen bozinak entzun gabe. 



Bixer eztoztie hamen topeko! 



Zer bero dau! 
Hau beroa hau! 

Egun osoa, gau eta egun izerditzen, 
labe baten barruen bizitzera kondenata 
eta hau soportatzerik eztau, 
eztau haizerik eztau. 

Zer bero dau! 
Hau beroa hau! 

Eguzkie lepo atzien pegeute 
barne oreka galduten dot 
barne ezinegona 

Zer bero dau! 
Hau beroa hau! 

Aguanteu ezin dogun beroa 

hezurretaraino doie gerizpien bille, 

hotzaren utopiaz, izotzagaz ametsetan 

apurke-apurke urtuten ari naz, 

horrela zirrikituetatik eingot eskapo gabaz 

horrela zilloetatik eroriko naz 

eta urtzen nazenerako ez banaz desintegrau 

bixer eztoztie hamen topeko 

The End 



C'est Fini, Questo e Finito, Akabo da: 
Kabroiek! 



Azken-azken azkenekoa da, 
hola bapatien, etorri iat barrixe 

Azken-azken azkenekoa da, 

hola atoan, estraditatuko nautela San Joanetara be heldu ez nazela 

Azken-azken azkenekoa da, 

hola Fakin Xokona-tik Fakin Frexnex-eta 

eta azkenian Fakin Sotoderreal-en bukatzeko 

Azken-azken azkenekoa da, 

hola globalizazioaren ondorioz, 

eurentzako merkantzia bat nazelako naramate abioien 

Azken-azken azkenekoa da, 

hola tis-taus batien, Txan magoak be eztekon azkartasunez, 

idazteko gailurik gabe utziko naute 

Azken-azken azkenekoa da, 

hola juengo naz hamendik, 

dekotezen gauze guztixetatik, bigaz, zu hemen itzitze 

Azken-azken azkenekoa da, 

hola noie, 

ezindotela esprimidu gorputz honek barruen dekon zumo guztixe 

Azken-azken azkenekoa da, 

hola sartu nintzan moduen noie, 

praka eta kantzontxillo garbixekaz, baie radixo multibanda bategaz 

Azken-azken azkenekoa da, 

hola juengo naz, 

abiottik jeisteko arropak dekotezela elejidute, 

esateko gero ezkarela bape zaintzen 

Azken-azken azkenekoa da, 
hau da testamentue, 

bost urtetan pilla(t)u doten guztixe kideentzako! (banatzeko 
bikodabe notarixoa): Konputagailua Marseillako Ijitoant^ako, 
kazuelak atrapaten dauzenentzako (Pipi arin ibilli), radioka eta 
etxeko zapatillek Lukaxi, Koalant^ako arribantentzako arropak 
eta geuzek, Xaxi Prietont^ako dilista paketie eta dekotezen jateko 
danak, plus bentiladorie. Beste guztixe partxixean einbikozue 
jokatu!!!!Biba zuek!!!! 

Azken-azken azkenekoa da, 

hola akaboko da eguneroko hau, 

agur esaten be gabatxo-a^eitunuek eztoztiela itzi, 

kabroiiiiiieeeeeekkkkkkkkkk 



* 

